open-index/open-wikipedia-markdown huggingface dataset:
Γεώργιος Σαλαγκούδης

Ο **Γεώργιος Σαλαγκούδης** (Βασιλικά Θεσσαλονίκης, 1946) είναι Έλληνας πολιτικός που διετέλεσε βουλευτής της Νέας Δημοκρατίας και υφυπουργός στην κυβέρνηση του Κώστα Καραμανλή.

Σπούδασε χημεία στο Αριστοτέλειο Πανεπιστήμιο Θεσσαλονίκης.

Υπήρξε βουλευτής Β΄ Θεσσαλονίκης με τη Νέα Δημοκρατία από το 1985 μέχρι το 2009, και διετέλεσε υφυπουργός Ανάπτυξης από τον Μάρτιο του 2004 μέχρι τον Φεβρουάριο του 2006. Κόρη του είναι η δημοσιογράφος Ανθή Σαλαγκούδη.

## Πηγές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Β΄ Θεσσαλονίκης
Κατηγορία:Έλληνες υφυπουργοί Ανάπτυξης
Crest of a Knave

Το **Crest of a Knave** είναι το 16ο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 11 Σεπτεμβρίου του 1987 μέσω της δισκογραφικής εταιρίας "Chrysalis Records". Στις 26 Απριλίου 2005, η "Capitol" κυκλοφόρησε τον δίσκο σε μορφή CD με ένα επιπλέον κομμάτι.

Ο ντράμερ Ντον Πέρι συνεργαζόταν με το συγκρότημα από το 1984, αλλά αρκετά κομμάτια ηχογραφήθηκαν με drum machine, ενώ ο Πήτερ-Τζον Βετές είε αποχωρήσει από το συγκρότημα μερικούς μήνες πριν ξεκινήσουν οι ηχογραφήσεις, αφήνοντας τα πλήκτρα στον Ίαν Άντερσον. Ο ήχος του συγκροτήματος βασίστηκε στις κιθάρες του Μπαρ και ήταν ο πρώτος που έκανε κάτι τέτοιο κατά την δεκαετία του '80.

Η κυκλοφορία πραγματοποιήθηκε ταυτόχρονα σε μορφή δίσκου βινυλίου και CD. Οι κριτικές για τον δίσκο υπήρξαν μέτριες, με το "Allmusic" να το βαθμολογεί με 2,5 / 5 αστέρια, το "Soutnik Music" με μέσο όρο βαθμολογιών 3,1 / 5 και το "ProgArchives" με 3,2 / 5. Το 1989, το άλμπουμ έλαβε βραβείο Γκράμι στην κατηγορία της καλύτερης Hard Rock / Metal ερμηνείας, υπερτερώντας του "*[[...And Justice for All]]*" των Metallica, κάτι που προκάλεσε αντιδράσεις.

## Λίστα Τραγουδιών
### Έκδοση βινυλίου

### Έκδοση CD

* Όλες οι συνθέσεις γράφτηκαν από τον Ίαν Άντερσον.

## Θέσεις τσαρτ

## Βραβεία
***Crest of a Knave*** *(άλμπουμ)*
Ηνωμένες Πολιτείες (*RIAA Certification*): Χρυσός 
Καναδάς (*CRIA Certification*): Χρυσός 
Ηνωμένο Βασίλειο (*BPI Certification*): Χρυσός 

## Μέλη των Jethro Tull
Οι μουσικοί οι οποίοι ηχογράφησαν το "*Crest of a Knave*" ήταν οι εξής:
* **[[Ίαν Άντερσον]]** - φωνητικά, φλάουτο, κρουστά, ηλεκτρική και ακουστική κιθάρα, πλήκτρα, προγραμματισμός τυμπάνων
* **[[Μάρτιν Μπαρ]]** - ηλεκτρική και ακουστική κιθάρα
* **Ντέιβ Πεγκ** - μπάσο, ακουστικό μπάσο

;*Γκεστ συμμετοχές*
* **[[Ντον Πέρι]]** - τύμπανα
* **Τζέρι Κόνγουει** - τύμπανα
* **Ρικ Σάντερς** - βιολί

## Παραπομπές


## Πηγές
* Crest of a Knave - Jethro Tull | Songs, Reviews, Credits, Awards | AllMusic
* Jethro Tull - Crest of a Knave (album review) | Sputnikmusic
* JETHRO TULL Crest of a Knave reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 1987
Βασίλης Σαραντίτης

Ο **Βασίλης Σαραντίτης** (1938- 2023) ήταν Έλληνας δικηγόρος με ειδίκευση στα ναυτιλιακά θέματα και πολιτικός. Διετέλεσε βουλευτής του ΠΑΣΟΚ και υπουργός σε κυβερνήσεις του Ανδρέα Παπανδρέου.

## Βιογραφικά στοιχεία
Γεννήθηκε το Νοέμβριο του 1938 στη Νεάπολη Λακωνίας. Είναι ανηψιός του κεντροδεξιού πολιτικού Βασίλη Αναστασάτου, που διετέλεσε βουλευτής της ΕΡΕ και γενικός διευθυντής του Οργανισμού Λιμένος Πειραιώς (ΟΛΠ) επί κυβερνήσεων Καραμανλή. Αποφοίτησε από τη Νομική Σχολή Αθηνών και πραγματοποίησε μεταπτυχιακές σπουδές στο Ναυτικό και το Ασφαλιστικό Δίκαιο στο Λονδίνο.

Ο Βασίλης Σαραντίτης είναι διαιτητής του Ναυτικού Επιμελητηρίου Ελλάδος και νομικός σύμβουλος πολλών εφοπλιστών. Το δικηγορικό γραφείο του στον Πειραιά έχει στενές σχέσεις με πολλές βρετανικές και νορβηγικές ναυτιλιακές εταιρείες. Διετέλεσε ειδικός σύμβουλος του πρωθυπουργού Ανδρέα Παπανδρέου για ναυτιλιακά θέματα (1981-1982) και γενικός γραμματέας του υπουργείου Εμπορικής Ναυτιλίας (1982-1983). Το 1985 και τον Ιούνιο του 1989 εκλέχθηκε βουλευτής Α΄ Πειραιώς και Νήσων του ΠΑΣΟΚ και χρημάτισε υφυπουργός Εθνικής Άμυνας (1986), υπουργός Εμπορίου (1986-1987), υπουργός αναπληρωτής Μεταφορών και Επικοινωνιών (1987-1988) και υπουργός Εμπορικής Ναυτιλίας (1988-1989).

Απεβίωσε στις 22 Απριλίου 2023

## Πηγές


Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Α΄ Πειραιά
Κατηγορία:Έλληνες υφυπουργοί Εθνικής Άμυνας
Κατηγορία:Έλληνες υπουργοί Εμπορίου
Κατηγορία:Έλληνες αναπληρωτές υπουργοί Μεταφορών και Επικοινωνιών
Κατηγορία:Έλληνες υπουργοί Εμπορικής Ναυτιλίας
Love is for Suckers

Το **Love is for Suckers** είναι το πέμπτο στούντιο άλμπουμ του αμερικάνικου heavy metal συγκροτήματος Twisted Sister, το οποίο κυκλοφόρησε στις 13 Αυγούστου του 1987 μέσω της δισκογραφικής εταιρίας "Atlantic Records".

Ο δίσκος ηχογραφήθηκε με σκοπό μία προσωπική κυκλοφορία του Ντι Σνάιντερ, αλλά η "Atlantic Records" αρνήθηκε να το εκδώσει αν δεν έφερε το λογότυπο των Twisted Sister. Αν και τα υπόλοιπα μέλη του συγκροτήματος δεν συμμετείχαν στις ηχογραφήσεις, στο εσώφυλλο αναφερόταν τα ονόματα τους. Η παραγωγή του Μπο Χιλ έδωσε έναν εμπορικό ήχο και τα μέλη του σχήματος δεν έβαλαν για πρώτη φορά μέικ-απ, όπως στις προηγούμενες ηχογραφήσεις τους. Από εμπορική άποψη, ο δίσκος απέτυχε να γίνει χρυσός, φθάνοντας μόλις στο # 74 του Billboard, ενώ το σινγκλ "*Hot Love*" δεν γνώρισε επιτυχία.

Δύο μήνες μετά την κυκλοφορία του "*Love is for Suckers*", η "Atlantic" διέκοψε την συνεργασία της με το συγκρότημα και οι Twisted Sister διαλύθηκαν.

Οι κριτικές για τον δίσκο υπήρξαν αρνητικές, με το "Allmusic" να το βαθμολογεί με δύο αστέρια με άριστα τα πέντε, το "Sputnik Music" με μέσο όρο βαθμολογιών 2,4 / 5 και το "Metal Archives" με 37%.

## Λίστα Τραγουδιών
# "Wake Up (The Sleeping Giant)" (Dee Snider) – 4:19
# "Hot Love" (Dee Snider) – 3:28
# "Love Is for Suckers" (Marky Carter, Dee Snider) – 3:25
# "I'm So Hot for You" (Dee Snider) – 4:05
# "Tonight" (Dee Snider) – 3:51
# "Me and the Boys" (Dee Snider) – 3:52
# "One Bad Habit" – 3:18
# "I Want This Night (To Last Forever)" (Mark Tanner, Marty Wagner, Dee Snider) – 4:18
# "You Are All That I Need" (Dee Snider) – 4:17
# "Yeah Right" (Dee Snider) – 3:14

## Θέσεις τσαρτ

***Επίσημη κυκλοφορία: [[13 Αυγούστου]] [[1987]]***

## Μέλη των Twisted Sister
Οι μουσικοί οι οποίοι ηχογράφησαν το "*Love is for Suckers*" ήταν οι εξής:
* **[[Ντι Σνάιντερ]]** - φωνητικά
* **[[Jay Jay French]]** - κιθάρα, φωνητικά
* **[[Έντι Οτζέντα]]** - κιθάρα, φωνητικά
* **[[Μαρκ Μεντόζα]]** - μπάσο, φωνητικά
* **Τζόι Φράνκο** - τύμπανα, κρουστά

;*Γκεστ συμμετοχές*
* **Reb Beach** - κιθάρα
* **Μπο Χιλ** - πλήκτρα
* **The New West Horns** - πνευστά
* **Τζίμι Τσάλφαντ** - φωνητικά
* **Στιβ Γουίτμαν** - φωνητικά
* **Κιπ Γουίνγκερ** - φωνητικά

## Παραπομπές


## Πηγές
* Love is for Suckers - Twisted Sister | Songs, Reviews, Credits, Awards | AllMusic
* Twisted Sister - Love is for Suckers (album review) | Sputnikmusic
* Twisted Sister - Love is for Suckers - Encyclopaedia Metallum: The Metal Archives

Κατηγορία:Άλμπουμ του 1987
Κατηγορία:Άλμπουμ των Twisted Sister
Βουχωρίνα

Η **Βουχωρίνα**, επίσης γνωστή ως **Μπουχωρίνα**, είναι μικρό χωριό του νομού Κοζάνης στις αρχές της ανατολικής Πίνδου. Αποτελεί Δημοτικό Διαμέρισμα του Δήμου Βοΐου και βρίσκεται σε υψόμετρο 760μ., ενώ πολύ κοντά έξω από το χωριό βρίσκεται η παλαιά εθνική οδός Κοζάνης – Ιωαννίνων. Με μόλις 32 κατοίκους το 2021, το χωριό βρίσκεται στα πρόθυρα της ερήμωσης.

## Ιστορία
Το χωριό χρησιμοποιήθηκε ως αρχηγείο του ΕΛΑΣ κατά η διάρκεια της τριπλής κατοχής της Ελλάδας. 
Τον Απρίλιο του 1943 εκτελέσθηκαν εκεί από τον ΕΛΑΣ αξιωματικοί της ΠΑΟ καθώς και ένας πολίτης.

Συγκεκριμένα:
* ο Ταγματάρχης Πόρτης
* ο Ταγματάρχης Μάτζιος
* ο Υπολοχαγός Μπουλογιάννης
* ο Ανθυπασπιστής Αγγελόπουλος 
* ο πολίτης Αθανάσιος Γίτσος

## Παραπομπές


Κατηγορία:Χωριά της περιφερειακής ενότητας Κοζάνης
Aero L-159 ALCA

Το **Aero L-159 ALCA** (**A**dvanced **L**ight **C**ombat **A**ircraft) είναι τσέχικης κατασκευής μονοκινητήριο αεριωθούμενο αεροσκάφος πολλαπλών ρόλων, το οποίο αποτελεί εξέλιξη του προγενέστερου L-59 Super Albatros.

## Σχεδιασμός και ανάπτυξη
Η ανάπτυξη του L-159 ξεκίνησε το 1992 σε συνεργασία με την Rockwell Collins που θα ενσωμάτωνε τα ηλεκτρονικά του συστήματα. Η Τσέχικη Πολεμική Αεροπορία παρήγγειλε 72 αεροσκάφη τον Απρίλιο του 1995 ενώ δύο χρόνια αργότερα, στις 17 Αυγούστου 1997, πραγματοποιήθηκε η παρθενική πτήση της διθέσιας έκδοσης. Την 18η Αυγούστου 1998 βρέθηκε για πρώτη φορά στον αέρα αεροσκάφος της μονοθέσιας έκδοσης και τον Απρίλιο του 2000 παραδόθηκε το πρώτο επιχειρησιακό αεροσκάφος στην Αεροπορία.

Το 2009 η Aero Vodochody επέλεξε την V-Dot ως τον καινούργιο υποκατασκευαστή που θα αναλάμβανε την αντικατάσταση των οθονών πολλαπλών λειτουργιών (Multi-Function Displays, MFD) καθώς και την αναβάθμιση των επεξεργαστών ώστε να μπορούν να υποστηρίξουν νέες λειτουργίες. 

## Εκδόσεις

; L-159A
: To L-159A είναι μονοθέσιο ελαφρύ αεροπλάνο πολλαπλών ρόλων, ικανό να αναλάβει αποστολές ενάντια σε άλλους εναέριους στόχους, αποστολές εγγύς υποστήριξης καθώς και αναγνώρισης. Διαθέτει το ραντάρ Doppler Grifo-L, χάρη στο οποίο είναι αεροσκάφος παντός καιρού, ικανό να αναλάβεί αποστολές την ημέρα και τη νύχτα.

; L-159B
: Το L-159B είναι διθέσιο αεροσκάφος, σχεδιασμένο κυρίως για χρήση σαν προκεχωρημένο εκπαιδευτικό. Κατασκευάστηκε μονάχα ένα πρωτότυπο.

; L-159T1
: Το L-159T1 είναι διθέσιο εκπαιδευτικό, το οποίο χρησιμοποιεί η Τσέχικη Αεροπορία. Όλα τα L-159T1 είναι μετασκευασμένα L-159A που ήταν σε αποθήκευση. Το πρώτο βρέθηκε στον αέρα airframes taken from storage. First flight 8 March 2007.

; L-159T2
: Το L-159T2 είναι διθέσιο εκπαιδευτικό, το οποίο αναπτύχθηκε με βάση τα L-159T1 και L-159A. Σε αντίθεση με το L-159T1, πιλότος και εκπαιδευτής έχουν ανεξάρτητα όργανα. Τα ηλεκτρονικά υποσυστήματα θα μπορούν να χρησιμοποιηθούν σε L-159A και αντίστροφα, διότι χρησιμοποιείται και στις δύο εκδόσεις το ίδιο λογισμικό.

## Χρήστες
; Τσεχία
* Η Τσεχική Πολεμική Αεροπορία διαθέτει 19 L-159A και 6 L-159T1 (τα υπόλοιπα είναι σε αποθήκευση από την Aero Vodochody)

; Ιράκ
* Η Ιρακινή Πολεμική Αεροπορία θα παραλάβει δεκαπέντε αεροσκάφη.
; ΗΠΑ
* Lewis Fighter Fleet LLC - τρία L-159A
* Draken International Inc. - 14 L-159A

## Δείτε επίσης

### Αεροσκάφη που σχετίζονται με την ανάπτυξη του L-159 Alca
* Aero L-39 Albatros
* Aero L-59 Super Albatros

### Παρόμοια αεροσκάφη
* BAE Hawk
* Yakovlev Yak-130
* Dassault/Dornier Alpha Jet
* FMA IA 63 Pampa
* Kawasaki T-4

## Παραπομπές


## Βιβλιογραφία
* 

## Εξωτερικοί σύνδεσμοι

* L-159 Program - Η σελίδα για το αεροσκάφος στον ιστότοπο του κατασκευαστή 

L-159
Κατηγορία:Αεριωθούμενα στρατιωτικά αεροσκάφη
Κατηγορία:Εκπαιδευτικά αεροσκάφη
Κατηγορία:Αεροσκάφη εγγύς υποστήριξης
Άγιοι Θεόδωροι Αχαΐας

Με το όνομα **Άγιοι Θεόδωροι** υπάρχουν δύο οικισμοί στην Αχαΐα:

* οι Άγιοι Θεόδωροι Αροανίας, στη Δημοτική Ενότητα Αροανίας του Δήμου Καλαβρύτων. 
* οι Άγιοι Θεόδωροι Λευκασίου, στη Δημοτική Ενότητα Κλειτορίας του Δήμου Καλαβρύτων. 

## Σημείωση
Υπάρχει ακόμα στην Αχαΐα η συνοικία «Άγιοι Θεόδωροι» στο χωριό Αρραβωνίτσα της Δημοτικής Ενότητας Ερινεού του Δήμου Αιγιαλείας.

Κατηγορία:Αποσαφηνίσεις ελληνικών τοπωνυμίων
Κρήνη Αχαΐας

Με το όνομα **Κρήνη** υπάρχουν τρεις οικισμοί στην Αχαΐα:

* η Κρήνη Αιγιαλείας
* η Κρήνη Πατρών
* η Κρήνη Καλαβρύτων, στη Δημοτική Ενότητα Αροανίας του Δήμου Καλαβρύτων. 

## Δείτε επίσης
* Κρήνη

Κατηγορία:Αποσαφηνίσεις ελληνικών τοπωνυμίων
Symbol of Salvation

**Symbol of Salvation** είναι ο τίτλος του τέταρτου στούντιο άλμπουμ του αμερικανικού heavy metal συγκροτήματος Armored Saint, το οποίο κυκλοφόρησε στις 14 Μαΐου του 1991 μέσω της δισκογραφικής εταιρείας Metal Blade Records. Το 2003, η ίδια εταιρεία το κυκλοφόρησε σε μορφή τριπλού CD, με ανέκδοτες ηχογραφήσεις και συνεντεύξεις του Μπράιαν Σλάγκελ, ιδιοκτήτη της Metal Blade.

Το άλμπουμ είναι αφιερωμένο στην μνήμη του πρώην κιθαρίστα του συγκροτήματος, Ντέιβιντ Πρίτσαρντ, ο οποίος έχασε την ζωή του από λευχαιμία στις 28 Φεβρουαρίου 1990, σε ηλικία 27 ετών. Τελευταία του ηχογράφηση με το συγκρότημα, ήταν το σόλο κιθάρας του κομματιού "*Tainted Past*". Την θέση του πήρε ο Τζεφ Ντάνκαν, με τον οποίο στην σύνθεση τους, οι Armored Saint έκαναν την εμφάνιση τους στην ταινία "*Hellraiser III: Hell on Earth*", παίζοντας ζωντανά το κομμάτι "*Hanging Judge*".

Ο δίσκος έλαβε ιδιαίτερα θετικές κριτικές, με το "Allmusic" να του δίνει 4,5 / 5 αστέρια, το "Metal Reviews" 89 % και το "Metal Storm" 9 / 10.

## Τραγούδια
1. **Reign of Fire** *(Bush, Prichard)* - 3:57
2. **Dropping Like Flies** *(Bush, Prichard)* - 4:39
3. **Last Train Home** *(Bush, Duncan)* - 5:19
4. **Tribal Dance** *(Bush, Prichard, Vera, Sandoval)* - 4:07
5. **The Truth Always Hurts** *(Bush, Duncan, Sandoval)* - 4:20
6. **Half Drawn Bridge** *(Vera)* - 1:27
7. **Another Day** *(Bush, Prichard)* - 5:32
8. **Symbol of Salvation** *(Bush, Duncan, Vera, Sandoval)* - 4:36
9. **Hanging Judge** *(Bush, Prichard)* - 3:45
10. **Warzone** *(Bush, Prichard)* - 3:38
11. **Burning Question** *(Bush, Prichard)* - 4:18
12. **Tainted Past** *(Bush, Prichard, Sandoval)* - 7:04
13. **Spineless** *(Bush, Prichard, Vera, Duncan)* - 4:16

## Μέλη των Armored Saint
Η σύνθεση του συγκροτήματος κατά την ηχογράφηση του "***Symbol of Salvation***" είχε την εξής μορφή:

* **[[Τζον Μπους]]** - *[[Φωνητική|φωνητικά]]*
* **Τζεφ Ντάνκαν** - *[[κιθάρα]]*
* **Φιλ Σάντοβαλ** - *[[κιθάρα]]*
* **[[Τζόι Βέρα]]** - *[[μπάσο]]*
* **Γκόνζο Σάντοβαλ** - *[[τύμπανα]]*

;*Γκεστ συμμετοχή*
* **Ντέιβιντ Πρίτσαρντ** - *[[κιθάρα]]* στο "*Tainted Past*"

## Παραπομπές


## Πηγές
* Symbol of Salvation - Armored Saint | Songs, Reviews, Credits, Awards | AllMusic
* Armored Saint - Symbol Of Salvation review - Metal Storm
* Armored Saint - Symbol of Salvation - Encyclopaedia Metallum: The Metal Archives

Κατηγορία:Άλμπουμ του 1991
Κατηγορία:Άλμπουμ των Armored Saint
Αγία Παρασκευή Αχαΐας

Με το όνομα **Αγία Παρασκευή** υπάρχουν δύο οικισμοί στην Αχαΐα:

* η Αγία Παρασκευή Πετρωτού στη Δημοτική Ενότητα Μεσσάτιδος του Δήμου Πατρέων, γνωστότερη με την παλιά της ονομασία Τοπόλοβα.
* η Αγία Παρασκευή Πλατανόβρυσης στη Δημοτική Ενότητα Φαρρών του Δήμου Ερυμάνθου. 

## Σημείωση
Στην Αχαΐα υπάρχει επίσης ο οικισμός Παρασκευή Αιγίου που βρίσκεται στη Δημοτική Ενότητα Αιγίου του Δήμου Αιγιαλείας.

## Δείτε επίσης
* Αγία Παρασκευή

Κατηγορία:Αποσαφηνίσεις ελληνικών τοπωνυμίων
Αμπούλ Γαρίμπ

Ο μάγιστρος **Αμπούλ Γαρίμπ Αρσρουνί** (ή *Απνελγαρίπης*, *Αμπελγκαρίμπ*, *Απλαρίμπ Αρτσρουνί*) ήταν Βυζαντινός κυβερνήτης της Ταρσού, στην Κιλικία, καταγόμενος από την αρμένικη περιοχή του Βασπουρακάν. Ήταν γιος του Χασάν, ο οποίος ήταν γιος του Χατσίγκ.

## Βιογραφία
Το 1042, ορίστηκε κυβερνήτης της Κιλικίας από τον αυτοκράτορα Κωνσταντίνο Θ΄ Μονομάχο και είχε την έδρα του στην πόλη της Ταρσού. Αρμένικης καταγωγής, είχε ασπαστεί την Ελληνική Ορθόδοξη Εκκλησία, κάτι που τον κατέστησε ιδιαίτερα απεχθή στους « Μονοφυσίτες» συμπατριώτες του. Σύμφωνα με τον Βαρντάν Αρεβέλτσι, ήλεγχε τις πόλεις της Μοψουεστίας, των Άδανων, του Λαμπρού και του Βάρβαρου. Ο ιστορικός Βαχάν Κουρκτζιάν αναφέρει ότι συγγένευε με τον Χετουμίδη Οσχίν Α΄, άρχοντα του Λαμπρού.

## Απόγονοι
Απέκτησε αρκετές κόρες:
* μία εξ αυτών νυμφεύθηκε τον πρίγκιπα Δαυίδ, γιο του πρώην βασιλιά Κακίκιο Β΄ Μπαγκρατουνί, ο οποίος είχε παραχωρήσει το βασίλειό του αντί αρκετών βυζαντινών θεμάτων γύρω από την Καισάρεια της Καππαδοκίας. Ο Βαρντάν Αρεβέλτσι αναφέρει ότι ο Δαυίδ, διατηρώντας τεταμένες σχέσεις με τον πεθερό του, φυλακίστηκε και ο Κακίκιος κατέφθασε στην Ταρσό, προκειμένου να επιχειρήσει να τον ελευθερώσει, ωστόσο τα στρατεύματά του κατατροπώθηκαν. Ωστόσο, μετά τον θάνατο του Κακίκιου, ο Αμπούλ Γαρίμπ δηλητηρίασε τον γαμπρό του. Η εκδοχή των γεγονότων σύμφωνα με τον Ματθαίο της Έδεσσας, ωστόσο, είναι λίγο διαφορετική, καθώς αναφέρει ότι ο Κακίκιος Β΄ πέτυχε να απελευθερώσει τον γιο του, ο οποίος ήταν φυλακισμένος στο Βάρβαρον, αν και σε κάθε περίπτωση, ο Δαυίδ απεβίωσε δηλητηριασμένος από τον πεθερό του.
* μία άλλη νυμφεύθηκε τον Χετουμίδη Οσχίν Α΄, άρχοντα του Λαμπρού.

Του αποδίδεται, επίσης, μία άλλη κόρη η οποία νυμφεύθηκε τον Γκαλεράν ντυ Πουϊζέ, έναν σύντροφο του Βαλδουίνου ντυ Μπουρ, κόμη της Έδεσσας, ωστόσο πατέρας της κοπέλας αυτής ήταν ένας συνώνυμος, ο Αμπελγαρίκ, γιος του Βασάκ και άρχοντας του Μπιρέκ, του οποίου το φρούριο κατελήφθη από τον Βαλδουίνο Β΄ το 1116.

Μία σφραγίδα του Αμπουλ Γαρίμπ βρέθηκε κοντά στην Ταρσό. Αναπαριστά τον Άγιο Γεώργιο με την επιγραφή "Κύριε βοήθει τῷ σῷ δούλῳ ᾿Απνελγαρίπῃ μαγίστρῳ".

## Παραπομπές


## Βιβλιογραφία

* .
* .

Κατηγορία:Αρτσρουνί
Κατηγορία:Βυζαντινοί κυβερνήτες
Κατηγορία:Βυζαντινοί αρμενικής καταγωγής
Κατηγορία:Μάγιστροι
Άλμα εις ύψος στους Βαλκανικούς Αγώνες Κλειστού Στίβου

thumb|right|Η Πρωταθλήτρια το 2013 και 2014, Άνα Σίμιτς.
Το **Άλμα εις ύψος στους Βαλκανικούς Αγώνες Κλειστού Στίβου** έχει διεξαχθεί 20 φορές από την ίδρυση των αγώνων το 1994 και 21 συνολικά από τους δοκιμαστικούς το 1991. Από το 1991 έως σήμερα έχουν αναδειχθεί 11 Πρωταθλητές από 6 διαφορετικές χώρες.

Η πρώτη Πρωταθλήτρια ήταν η Βουλγάρα Τερέζα Μαρίνοβα, το 1991 και η πιο πρόσφατη είναι η Βουλγάρα Βενελίνα Βένεβα–Ματέεβα, το 2015. Η χώρα με τους περισσότερους Πρωταθλητές είναι η Βουλγαρία και η Ρουμανία με 6 τίτλους και ακολουθούν η Μολδαβία με 4, η Κροατία και η Τουρκία με 2 και η Ελλάδα με 1.

## Πρωταθλητές
### Ανά έτος

### Ανά αθλήτρια

### Ανά χώρα

## Εξέλιξη ρεκόρ
Το πρώτο ρεκόρ των Βαλκανικών Αγώνων Κλειστού Στίβου στο Άλμα εις ύψος  των γυναικών, πραγματοποιήθηκε στο δοκιμαστικό Πρωτάθλημα του 1991, από την Βουλγάρα Τερέζα Μαρίνοβα, με επίδοση 1.87, που διεξήχθη στο Στάδιο Ειρήνης και Φιλίας, στον Πειραιά. Από το 1991 το ρεκόρ αυτό έχει καταρριφθεί μία φορά. Το ρεκόρ σήμερα είναι 1.97 και σημειώθηκε από την Στέφκα Κοσταντίνοβα, το 1994.

## Παραπομπές


Κατηγορία:Βαλκανικοί Αγώνες Κλειστού Στίβου
Κατηγορία:Άλμα εις ύψος
Καρυά Αχαΐας

Με το όνομα **Καρυά** υπάρχουν δύο οικισμοί στην Αχαΐα:

* η Καρυά Πατρών
* η Καρυά Πετροχωρίου Αχαΐας, γνωστή και με την παλιά της ονομασία Κασνεσαίικα.

## Δείτε επίσης
* Καρυά

Κατηγορία:Αποσαφηνίσεις ελληνικών τοπωνυμίων
Λάκκα Αχαΐας

Με το όνομα **Λάκκα** υπάρχουν δύο οικισμοί στην Αχαΐα:

* η Λάκκα Αιγίου
* η Λάκκα Συμπολιτείας Αχαΐας στη Δημοτική Ενότητα Συμπολιτείας του Δήμου Αιγιαλείας.

## Δείτε επίσης
* Λάκκα (αποσαφήνιση)

Κατηγορία:Αποσαφηνίσεις ελληνικών τοπωνυμίων
Λέων Τορνίκιος

Ο **Λέων Τορνίκιος** ήταν ευγενής Βυζαντινός στρατηγός αρμένικης καταγωγής, ο οποίος κατέστη διεκδικητής του αυτοκρατορικού θρόνου το 1047.

## Βιογραφία
[thumb|Επίθεση του Λέοντα Τορνίκιου ενάντια στην Κωνσταντινούπολη, από το Χρονικό του [Ιωάννης Σκυλίτζης|Ιωάννη Σκυλίτζη.]]

Καταγόταν από αρμένικη οικογένεια της οποίας τα εδάφη είχαν τεθεί υπό βυζαντινό έλεγχο. Συνεργαζόμενος με την αυτοκρατορική οικογένεια κατά την διάρκεια της βασιλείας του Κωνσταντίνου Θ΄, ορίστηκε ως στρατηγός της Μελιτηνής ή της Ιβηρίας. Πατρίκιος και βεστιάριος, ήταν ιδιαίτερα αντιπαθής στον αυτοκράτορα, του οποίου μία αδερφή, η Ευπρεπία, είχε, αντιθέτως, ιδιαίτερα αισθήματα προς το πρόσωπό του.

Το 1047, μία εξέγερση των στρατευμάτων των θεμάτων της Δύσης, της οποίας το επίκεντρο βρισκόταν στην Αδριανούπολη συγκέντρωσε αριθμό στρατηγών οι οποίοι βρίσκονταν σε δυσμένεια. Οι συνωμότες, των οποίων ηγείτο ο Ιωάννης Βατάτζης, απηύθυναν κάλεσμα στον Τορνίκιο. Αισθανόμενος ότι βρισκόταν σε κίνδυνο (ο Κωνσταντίνος είχε επιχειρήσει να τον κλείσει σε μοναστήρι), και βασιζόμενος σε προφητείες που του υπόσχονταν την άνοδο στον θρόνο, εγκατέλειψε την Κωνσταντινούπολη στις 14 Σεπτεμβρίου 1047 μαζί με αρκετούς πολέμαρχους και αφίχθη την επομένη στην Αδριανούπολη, η οποία βρισκόταν σε απόσταση 240 χιλιομέτρων. 

Ανακηρυχθής αυτοκράτορας από τους στρατιώτες του, βάδισε, όντας επικεφαλής τους, προς την Κωνσταντινούπολη, στην οποία και κατέφθασε στις 25 Σεπτεμβρίου, όπου και στρατοπέδευσε απέναντι από την συνοικία των Βλαχερνών. Ο αυτοκράτορας Κωνσταντίνος Θ΄, παρά την κακή κατάσταση της υγείας του (υπέφερε από ουρική αρθρίτιδα), ηγήθηκε της άμυνας της αυτοκρατορικής πόλης εν αναμονή του στρατού των θεμάτων της Ανατολής. Συγκέντρωσε τα στρατεύματα τα οποία διέθετε και όπλισε τους κατοίκους. Ο Λέων Τορνίκιος, έπειτα από δύο επιτυχημένες επιθέσεις, υποχώρησε στις 28 Σεπτεμβρίου 1047 στην Αρκαδιούπολη. Πολιόρκησε την Ραιδεστό, τελευταία πόλη της Δύσης η οποία ήταν ακόμη πιστή στον Κωνσταντίνο, ωστόσο υποχρεώθηκε να αναδιπλωθεί προς την Αρκαδιούπολη όταν πληροφορήθηκε την άφιξη των στρατευμάτων των θεμάτων της Ανατολής, από τα οποία και ηττήθηκε τον Δεκέμβριο. Εγκαταλειμμένος από τα στρατεύματά του τα οποία δήλωσαν πίστη στον Κωνσταντίνο, τυφλώθηκε από τον Ιωάννη Βατάτζη στις 24 Δεκεμβρίου του ιδίου έτους.

## Παραπομπές



## Πηγή
* .

Κατηγορία:Βυζαντινοί στρατηγοί
Κατηγορία:Βυζαντινοί αρμενικής καταγωγής
Κατηγορία:Βυζαντινοί σφετεριστές
Λεων
Κατηγορία:Βυζαντινοί Πατρίκιοι
Κατηγορία:Βυζαντινοί του 11ου αιώνα
Τζουμάρτ Οτορμπάεφ

Ο **Τζουμάρτ Οτορμπάεφ** (Djoomart Kaipovich Otorbaev, γενν. στις 18 Αυγούστου 1955) είναι πολιτικός, που διετέλεσε Πρωθυπουργός της Κιργιζίας από το 2014 ως το 2015. Υπηρέτησε ως υπουργός Οικονομικών προτού διοριστεί στην πρωθυπουργία. Στις 25 Μαρτίου 2014 αντικατέστησε τον Ζαντόρο Σατιμπαλντίγιεφ ως υπηρεσιακός πρωθυπουργός μέχρι να σχηματιστεί μια νέα κυβέρνηση.Στις 3 Απριλίου 2014 διορίστηκε επίσημα πρωθυπουργός. Παραιτήθηκε από την πρωθυπουργία στις 23 Απριλίου 2015.

## Παραπομπές


## Εξωτερικοί σύνδεσμοι
*Γραφείο υπουργών της Δημοκρατίας της Κιργιζίας

Κατηγορία:Πρωθυπουργοί της Κιργιζίας
Καλύβια Αχαΐας

Με το όνομα **Καλύβια** υπάρχουν δύο οικισμοί στην Αχαΐα:

* τα Παγκραταίικα Καλύβια, στη Δημοτική Ενότητα Κλειτορίας του Δήμου Καλαβρύτων.
* τα Φιλέικα Καλύβια (ή Καλύβια), στη Δημοτική Ενότητα Κλειτορίας του Δήμου Καλαβρύτων.

## Σημειώσεις
* Ο οικισμός Άγιος Γεώργιος Σκοτάνης Αχαΐας είναι γνωστότερος ως **Καλύβια Σκοτάνης**.
* Ο οικισμός Κρήνη Καλαβρύτων παλιότερα ονομαζόταν **Καλύβια Βερσιτσίου**.
* Οικισμοί της Αχαΐας με κατάληξη -έικα, -αίικα, -ίτικα, -ώτικα (π.χ. Βραχναίικα, Ροΐτικα, Ψευτέικα κ.λπ.) εννοούν ως δεύτερο συνθετικό το ουσιαστικό "καλύβια" το οποίο ως αυτονόητο εκλείπει από την ονομασία τους (δηλ. Βραχναίικα καλύβια κ.ο.κ.).

Κατηγορία:Αποσαφηνίσεις ελληνικών τοπωνυμίων
Κολίντα Γκράμπαρ-Κιτάροβιτς

Η **Κολίντα Γκράμπαρ-Κιτάροβιτς** (Kolinda Grabar-Kitarović, κροατικά: kȏlǐndǎ gr̩abâr̩ kitǎːr̩oʋit͡ɕ, γενν. στις 29 Απριλίου 1968) είναι πολιτικός από την Κροατία και υπηρέτησε ως πρόεδρος της χώρας από τις 19 Φεβρουαρίου 2015 ως τις 18 Φεβρουαρίου 2020. 

Από το 2011 ως το 2014 υπηρέτησε ως βοηθός γενικός γραμματέας για τη δημόσια διπλωματία στο NATO. Είναι η πρώτη γυναίκα που διορίστηκε στο αξίωμα της Πρωθυπουργού στην Κροατία. Προηγουμένως ήταν υπουργός Εξωτερικών Θεμάτων και για την Ένταξη στην ΕΕ από το 2005 ως το 2008 και πρεσβευτής της Κροατίας στις ΗΠΑ από το 2008 ως το 2011.

Από το 1993 ως το 2015 ήταν μέλος του συντηρητικού κόμματος Κροατική Δημοκρατική Ένωση. Υπήρξε ένα από τα τρία μέλη από την Κροατία στην Τριμερή Επιτροπή. Παραιτήθηκε από αμφότερες τις θέσεις για να αναλάβει καθήκοντα Προέδρου της Κροατίας. 

## Προεδρικές εκλογές 2015
Στις προεδρικές εκλογές κέρδισε τη νίκη στον δεύτερο γύρο που έλαβε χώρα στις 11 Ιανουαρίου 2015, συγκεντρώνοντας το 50,7% των ψήφων. Έτσι, έγινε η πρώτη γυναίκα που εξελέγη πρόεδρος της Κροατίας. Η εθιμοτυπική της ορκωμοσία έγινε στις 15 Φεβρουαρίου. Ανέλαβε επίσημα καθήκοντα στις 19 Φεβρουαρίου 2015.

## Προεδρικές εκλογές 2020
Στις 5 Ιανουαρίου 2020 απέτυχε να επανεκλεγεί  πρόεδρος, καθώς στον δεύτερο γύρο ηττήθηκε από τον πρώην πρωθυπουργό Ζόραν Μιλάνοβιτς, ο οποίος επικράτησε με ποσοστό 52,6% . Η Γκράμπαρ-Κιτάροβιτς έλαβε γύρω στο 47,3% των ψήφων.

## Προσωπική ζωή
Η Γκράμπαρ-Κιτάροβιτς είναι παντρεμένη με τον Γιάκοβ Κιτάροβιτς από το 1996 και έχουν 2 παιδιά: την Καταρίνα  και τον Λούκα.

## Παραπομπές


## Εξωτερικοί σύνδεσμοι

*Kolinda Grabar-Kitarović Σελίδα της ως υποψήφιας για τις προεδρικές εκλογές

Κατηγορία:Πρόεδροι της Κροατίας
Σουδανικές γενικές εκλογές 2015

**Γενικές εκλογές** διεξήχθησαν στο Σουδάν στις 13-15 Απριλίου 2015 για την εκλογή του Προέδρου και της Εθνοσυνέλευσης. Η αρχική ημερομηνία για τη διεξαγωγή τους ήταν η 2α Απριλίου, όμως καθυστέρησαν για 11 ημέρες. Ήταν οι πρώτες εκλογές μετά την απόσχιση του Νοτίου Σουδάν το 2011.

## Εκλογικό σύστημα
Ο Πρόεδρος εκλέγεται με το σύστημα των γύρων: εάν κανείς από τους υποψηφίους δεν συγκεντρώσει την απαιτούμενη πλειοψηφία στον πρώτο γύρο, τότε διεξάγεται και δεύτερος γύρος.

Τα μέλη της εθνοσυνέλευσης εκλέγονται με 3 τρόπους: ορισμένα εκλέγονται με το πλειοψηφικό σύστημα σε πολυεδρικές περιφέρειες που βασίζονται στις 18 πολιτείες του Σουδάν και περιέχουν από 2 με 36 έδρες. Ορισμένες έδρες αναδεικνύονται με αναλογική εκπροσώπηση σε μονοεδρικές περιφέρειες και σε πολυεδρικές περιφέρειες και το 5% είναι το όριο για την είσοδο στη βουλή. Τουλάχιστον το  50% των υποψηφίων από τον κατάλογο κάθε κόμματος πρέπει να είναι γυναίκες, με τους άντρες και τις γυναίκες υποψηφίους να εναλλάσσονται στη λίστα. Οι υπόλοιπες έδρες προορίζονται για γυναίκες.

Οι ψηφοφόροι ρίχνουν δύο ψηφοδέλτια: ένα για τον υποψήφιο με το πλειοψηφικό σύστημα και ένα για το κόμμα που αφορά τις έδρες που αναδεικνύονται με αναλογική εκπροσώπηση.

## Εκστρατεία
Ο πρόεδρος Ομάρ ελ-Μπεσίρ επιλέχθηκε ξανά ως υποψήφιος για την προεδρία από το Εθνικό Κογκρέσο (NCP) τον Οκτώβριο του 2014. Άλλοι 15 υποψήφιοι διεκδίκησαν το προεδρικό αξίωμα, παρότι είναι σχετικά άγνωστοι στη χώρα.

Τα περισσότερα κόμματα της αντιπολίτευσης επέλεξαν να μην πάρουν μέρος στις εκλογές, παρότι κατήλθαν υποψήφιοι από συνολικά 44 κόμματα. Ωστόσο, το κυβερνών κόμμα NCP επέλεξε να μην κατεβάσει υποψηφίους στο 30% των περιφερειών προκειμένου να επιτρέψει σε άλλα κόμματα να εκλέξουν βουλευτές.

Η EE και άλλες χώρες της Δύσης κατέκριναν το αποτέλεσμα, το οποίο χαρακτηρίστηκε "διαβλητό".

## Αποτελέσματα
Τα πρώτα αποτελέσματα από το 25% των εκλογικών τμημάτων, τα οποία ανακοινώθηκαν στις 19 Απριλίου, έδειξαν καθαρή νίκη του Μπεσίρ με ποσοστό γύρω στο 90% των ψήφων σε πολλά εκλογικά τμήματα.
### Πρόεδρος

### Εθνοσυνέλευση

## Παραπομπές


2015
Κατηγορία:Εκλογές του 2015
Clockwork Angels

Το ***Clockwork Angels*** είναι το εικοστό στούντιο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 12 Ιουνίου του 2012 μέσω της δισκογραφικής εταιρίας "Anthem Records" στον Καναδά και μέσω της "Roadrunner" στις Ηνωμένες Πολιτείες την ίδια ημέρα, ενώ κυκλοφόρησε στην Αυστραλία στις 8 Ιουνίου και στην Ευρώπη στις 13 Ιουνίου του ίδιου έτους.

## Ιστορία του δίσκου
Τον Απρίλιο του 2010, οι Rush μπήκαν στα "Blackbird Studios" του Νάσβιλ, ηχογραφώντας τα κομμάτια "*Caravan*" και "*BU2B*". Παραγωγός ήταν ο Νικ Ρασκούλινετς με μηχανικό ήχου τον Ρίτσαρντ Τσίκι και τα δύο κομμάτια κυκλοφόρησαν σε μορφή σινγκλ μέσω διαδικτύου.

[left|thumb|220px|Ο [Άλεξ Λάιφσον στις 21 Ιουνίου 2011 στην συναυλία των Rush στο Ρότερνταμ]]
Στις 29 Ιουνίου του ίδιου έτους, το συγκρότημα ξεκίνησε την "Time Machine Tour" και μετά από 44 συναυλίες στην Βόρεια και τη Νότια Αμερική μέχρι τις 17 Οκτωβρίου, πραγματοποίησαν ένα διάλειμμα, συνεχίζοντας την περιοδεία στα τέλη Μαρτίου του 2011, με εμφανίσεις σε Ευρώπη και Αμερική μέχρι τις 30 Ιουνίου. Κατά την διάρκεια των ζωντανών αυτών εμφανίσεων, το συγκρότημα έπαιζε ολόκληρο το άλμπουμ "*[[Moving Pictures]]*".

Το φθινόπωρο του 2011, οι Rush συνέχισαν τις ηχογραφήσεις για τον εικοστό τους δίσκο, στα "Revolution Recording Studios" του Τορόντο. Το σινγκλ "*Headlong Flight*" κυκλοφόρησε στις 19 Απριλίου 2012, μπαίνοντας στα καναδικά τσαρτ.

Το "*Clockwork Angels*" κυκλοφόρησε στις 12 Ιουνίου στην Βόρεια Αμερική, με την περιοδεία για την προώθηση του να ξεκινάει στις 7 Σεπτεμβρίου του ίδιου έτους. Μετά από 72 συναυλίες στις Ηνωμένες Πολιτείες, τον Καναδά και την Ευρώπη, η περιοδεία ολοκληρώθηκε στο Κάνσας Σίτυ στις 4 Αυγούστου 2013.

Ο δίσκος ανέβηκε στην κορυφή των τσαρτ της πατρίδας των Rush, όντας ο πρώτος που κατάφερε κάτι τέτοιο μετά το "*[[Signals]]*" του 1982. Επίσης, ανέβηκε στην δεύτερη θέση του αμερικάνικου Billboard και το Top-10 σε άλλες τέσσερις χώρες.

Οι κριτικές για το άλμπουμ υπήρξαν θετικές, με το "Allmusic" να του δίνει τέσσερα αστέρια με άριστα τα πέντε, το "Sputnik Music" μέσο όρο βαθμολογιών 4,1 / 5, το γερμανικό "Metal Hammer" 7 / 7, η "The Guardian" 4 / 5, το "NOW Magazine" 4 / 5, το "Pop Matters" 7 / 10 και το "Metal Archives" 98%.

## Λίστα Τραγουδιών

* Όλη η μουσική είναι γραμμένη από τους Τζέντι Λι και Άλεξ Λάιφσον, ενώ οι στίχοι είναι γραμμένοι από τον Νιλ Πιρτ.

## Θέσεις τσαρτ

## Βραβεία
***Clockwork Angels*** *(άλμπουμ)*
Καναδάς (*CRIA Certification*): Χρυσός 

## Μέλη των Rush
Οι μουσικοί οι οποίοι ηχογράφησαν το "*Clockwork Angels*" ήταν οι εξής:
* **[[Τζέντι Λι]]** - φωνητικά, μπάσο, συνθεσάιζερ
* **[[Άλεξ Λάιφσον]]** - ηλεκτρική και ακουστική κιθάρα, πλήκτρα
* **[[Νιλ Πιρτ]]** - τύμπανα, κρουστά

;*Γκεστ συμμετοχές*
* **Τζέισον Σνάιντερμαν** - πιάνο
* **Ντέιβιντ Κάμπελ** - ενορχήστρωση

## Παραπομπές


## Πηγές
* Clockwork Angels - Rush | Songs, Reviews, Credits, Awards | AllMusic
* Rush - Clockwork Angels (album review) | Sputnikmusic
* Rush - Clockwork Angels - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 2012
Κατηγορία:Άλμπουμ από την Roadrunner Records
Επιχειροτονία

Η **Επιχειροτονία** συναντάται στο Αττικό δίκαιο με διπλή σημασία είτε ως επιχειροτονία των νόμων στις αρχές του έτους του Αττικού ημερολογίου (15 Ιουλ. - 15 Αυγ.) κατά τον μήνα Εκατομβαιώνα  για την επικύρωση των ισχυόντων νόμων με δυνατότητα πρότασης μεταβολής μερικών εξ αυτών  που στη συνέχεια παραπεμπόταν στους νομοθέτες είτε κατά τη διαδικασία της πρώτης (κυρίας) εκκλησίας (γενική  του λαού συνέλευση) κάθε πρυτανείας.
## Γενικά
Καθένας μπορούσε να κατηγορήσει (προβάλλεσθαι) οποιονδήποτε από τους άρχοντες όταν προτείνονταν η ερώτηση: εἰ  δ ο κ ε ῖ  κ α λ ῶ ς  ἂ ρ χ ε ι ν  ἕ κ α σ τ ο ς  (:εάν νομίζεται ότι σωστά εξουσιάζει ο καθένας). Η εκκλησία τότε αποφάσιζε δια χειροτονίας, η οποία λέγονταν επιχειροτονία και αν έκανε δεκτή την κατηγορία  ο άρχων επαύετο από τα καθήκοντά του και παραπεμπόταν στο ηλιαστικό δικαστήριο.
## Επιχειροτονία των νόμων
Κατά την ενδεκάτη ημέρα της πρώτης πρυτανείας, στη συνέλευση της εκκλησίας του δήμου, αφού ο κήρυκας έκανε τις καθιερωμένες ευχές, γίνονταν η επιχειροτονία των νόμων. Πρώτοι οι νόμοι που αφορούσαν στη βουλή, έπειτα εκείνοι που αφορούν στις δημόσιες υποθέσεις (κοινά), στη συνέχεια όσοι αφορούσαν στους εννέα άρχοντες.

## Αναφορές
*Λεξικό Σούδα
*Αριστοτέλης, Αθηναίων Πολιτεία
*Δίων Κάσσιος
*Πλάτων, Νόμοι
*Υπερείδης, Fragmenta

## Παραπομπές


## Εξωτερικοί σύνδεσμοι
*Οι εννέα άρχοντες

Κατηγορία:Αττικό Δίκαιο
Night of the Stormrider

**Night of the Stormrider** είναι ο τίτλος του δεύτερου άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε το Νοέμβριο του 1991 στην Ευρώπη και τον Απρίλιο του 1992 στις Ηνωμένες Πολιτείες με διαφορετικό εξώφυλλο, μέσω της δισκογραφικής εταιρείας "Century Media". Ο δίσκος επανεκδόθηκε το 2008, με επιπλέον κομμάτι την ζωντανή εκτέλεση του "*Stormrider*".

Οι ηχογραφήσεις του άλμπουμ ξεκίνησαν μετά το τέλος της περιοδείας για την προώθηση του ομώνυμου δίσκου των Iced Earth. Ο τραγουδιστής Τζιν Άνταμ αντικαταστάθηκε από τον Τζον Γκρίλι, όταν αρνήθηκε να κάνει μαθήματα φωνητικής, ενώ ο ντράμερ Μάικ ΜακΓκιλ έδωσε την θέση του στον Ρικ Σεκιάρι. Η ηχογράφηση του άλμπουμ πραγματοποιήθηκε στα "Morrisound Recording Studios", με τον Τομ Μόρις και τον ηγέτη του συγκροτήματος, Τζον Σέιφερ να αναλαμβάνουν την παραγωγή.

Μετά την κυκλοφορία του δίσκου, το συγκρότημα περιόδευσε και πάλι με τους Blind Guardian, στην Ευρώπη.

## Τραγούδια
1. **Angels Holocaust** *(Schaffer)* - 4:53
2. **Stormrider** *(Shawver, Schaffer)* - 4:47
3. **The Path I Choose** *(Shawver, Schaffer)* - 5:54
4. **Before the Vision** *(Shawver, Abell, Schaffer)* - 1:35
5. **Mystical End** *(Schaffer)* - 4:44
6. **Desert Rain** *(Abell, Schaffer)* - 6:56
7. **Pure Evil** *(Shawver, Schaffer)* - 6:33
8. **Reaching the End** *(Schaffer)* - 1:11
9. **Travel in Stygian** *(Schaffer)* - 9:32

## Θέσεις τσαρτ
***Night of the Stormrider*** *(άλμπουμ)*

***Επίσημη κυκλοφορία: [[1 Νοεμβρίου]] [[1991]]***

## Μέλη των Iced Earth
Η σύνθεση του συγκροτήματος κατά την ηχογράφηση του "***Night of the Stormrider***" είχε την εξής μορφή:

* **Τζον Γκρίλι** - *[[Φωνητική|φωνητικά]]*
* **[[Τζον Σέιφερ]]** - *[[κιθάρα]], [[Φωνητική|φωνητικά]]*
* **[[Ράνταλ Σόβερ]]** - *[[κιθάρα]]*
* **[[Ντέιβ Αμπέλ]]** - *[[μπάσο]]*
* **Ρικ Σεκιάρι** - *[[τύμπανα]]*

;*Γκεστ συμμετοχές*
* **Ρότζερ Χαφ** - *[[πλήκτρα]]*
* **Κεντ Σμιθ** - *[[πλήκτρα]]*

## Παραπομπές


## Πηγές
* Night of the Stormrider - Iced Earth | Songs, Reviews, Credits, Awards | AllMusic
* Night of the Stormrider | The Official Iced Earth Website 
* Iced Earth - Night of the Stormrider - Encyclopaedia Metallum: The Metal Archives

Κατηγορία:Δισκογραφία των Iced Earth
Κατηγορία:Άλμπουμ του 1991
Οθέλλος (αποσαφήνιση)

Η λέξη **Οθέλος** ή **Οθέλλος** μπορεί να αναφέρεται σε διαφορετικά άρθρα. Επιλέξτε ένα από τα παρακάτω διαθέσιμα:

*Οθέλλος, θεατρικό έργο του συγγραφέα Ουίλλιαμ Σαίξπηρ
*Οθέλος (Βέρντι), όπερα που συνέθεσε ο Τζουζέπε Βέρντι 
*Πύργος του Οθέλο, τμήμα των οχυρώσεων του κάστρου της Αμμοχώστου
*Οθέλλος Αθηαίνου, κυπριακή ποδοσφαιρική ομάδα από την Αθηαίνου
*Οθέλλος Αμμοχώστου, κυπριακή ποδοσφαιρική ομάδα από την Αμμόχωστο

Κατηγορία:Αποσαφηνίσεις ονομάτων
Παμούκαλε

Το **Παμούκαλε** (τουρκικά: *Pamukkale*, κυριολεκτικά «κάστρο από βαμβάκι») είναι γεωλογικός σχηματισμός στην επαρχία Ντενιζλί, στη νοτιοδυτική Τουρκία. Αποτελείται από θερμές πηγές και λευκό τραβερτίνη, ο οποίος σχηματίζει πισίνες από τα ανθρακικά ορυκτά που περιέχονται στο νερό. Βρίσκεται στο εσωτερικό της κοιλάδας του Μαιάνδρου.

Ο λόφος έχει ύψος 160 μέτρα, μήκος 2.700 και πλάτος 600, και είναι ορατός από μεγάλη απόσταση, όπως από το Ντενιζλί, περίπου 20 χιλιόμετρα μακριά. Η αρχαία πόλη Ιεράπολη Φρυγίας βρίσκεται κοντά στο Παμούκαλε και μαζί αποτελούν μνημείο παγκόσμιας κληρονομιάς της UNESCO από 1988.

Ο τουρισμός ήταν και είναι σημαντική βιομηχανία. Οι άνθρωποι χρησιμοποιούσαν τις φυσικές πισίνες για χιλιάδες χρόνια, ενώ ξενοδοχεία χτίστηκαν στην περιοχή, προκαλώντας καταστροφές. Σήμερα τα ξενοδοχεία έχουν απομακρυνθεί από το λόφο. Σε κοντινή τοποθεσία βρίσκονται τα ερείπια της αρχαίας Ιεράπολης.

## Γεωλογία
Το Παμούκαλε βρίσκεται στην τάφρο Σουρουκσού, η οποία αποτελεί ένα από τα πολλά τεκτονικά βυθίσματα της περιοχής του Μαιάνδρου. Υπάρχουν μεταμορφωσιγενή πετρώματα του παλαιοζωικού αιώνα, όπως χαλαζίτης και μάρμαρο. Αυτό το στρώμα καλύπτεται από πετρώματα του τριτογενούς και του τεταρτογενούς κροκαλοπαγή, ψαμμίτη και αργίλου. Τα τεκτονικά βυθίσματα της περιοχής δημιουργούνται από την κίνηση της πλάκας της Ανατολίας προς τα δυτικά, όπου η κίνησή της εμποδίζεται και η πλάκα συμπιέζεται, δημιουργώντας βυθίσματα και ανυψώσεις. Κάτω από την περιοχή του Μαιάνδρου έχει εισχωρήσει μάγμα λόγω αυτής της τεκτονικής κίνησης.

Υδρολογικά, οι θερμές πηγές τροφοδοτούνται από νερό το οποίο βρίσκεται μέσα στα μάρμαρα και τους σχιστόλιθους και τροφοδοτείται από τα όμβρια ύδατα, τα οποία εισχωρούν στο υπέδαφος. Σε μεγάλο βάθος, το νερό θερμαίνεται από το μάγμα. Το νερό αυτό αναβλύζει από τέσσερις μεγάλες πηγές, οι οποίες βρίσκονται κατά μήκος ενός ρήγματος με κατεύθυνση βορειοδυτικά προς νοτιοανατολικά. Η ροή από τις πηγές είναι περίπου 365 λίτρα το δευτερόλεπτο και ο ρυθμός αυτός παραμένει σταθερός καθ'όλη τη διάρκεια του χρόνου. Το νερό έχει τυπική σύσταση καρστικής προέλευσης, με κύρια κατιόντα αυτά του ασβεστίου και μαγνησίου και κύρια ανιόντα το όξινο ανθρακικό (HCO3) και το θειικό (SO4). Η θερμοκρασία των θερμών πηγών είναι 35-56°C.

Οι πισίνες του Παμούκαλε αποτελούνται από τραβερτίνη, ένα ιζηματογενές πέτρωμα που εναποτίθεται από τα άλατα των θερμών πηγών. Παρόμοιας έκτασης μορφές υπάρχουν στο Τίβολι, κοντά στη Ρώμη, και στις θερμές πηγές Μαμμούθ στο Εθνικό Πάρκο Γιέλοουστοουν.

## Παραπομπές


## Εξωτερικοί σύνδεσμοι

* Επίσημη Ιστοσελίδα

Κατηγορία:Μνημεία Παγκόσμιας Κληρονομιάς στην Τουρκία
Κατηγορία:Επαρχία Ντενιζλί
Κατηγορία:Πηγές
Θεοδώριχος Αδαμαίος

Ο **Θεοδώριχος Αδαμαίος** (λατινικά: *Theodoricus Adamaeus, *1470* – *1540) ή **Τέοντορ Άνταμ Σβάλλενμπεργκ **(γερμανικά: *Theodor Adam Svallenberg)*ήταν γερμανός φιλόλογος και ιστορικός ο οποίος γεννήθηκε στην κοινότητα Σβάλλενμπεργκ της Βεστφαλίας, στην περιοχή Λίπε (*Lippe*) ή Γκέλντερν (*Geldern*). Ασχολήθηκε κυρίως με έργα βυζαντινής προέλευσης.

## Εξάβιβλος

Το έργο του είναι σημαντικό κυρίως από το γεγονός ότι δημιούργησε την πρώτη έντυπη έκδοση της Εξάβιβλου (1344-1345) το 1540 στο Παρίσι, με το πρωτότυπο ελληνικό κείμενο και με σχολιασμό επί του κειμένου στα λατινικά, από ένα αρχικό χειρόγραφο το οποίο ήταν σε κακή κατάσταση και δυσανάγνωστο, κάτι που τον ανάγκασε να καταφεύγει σε υποθέσεις για τα περιεχόμενα σε κάποια σημεία καθώς και να κάνει χρήση αστερίσκων όπου δεν ήταν δυνατό να εξαχθεί σχετικά ασφαλές συμπέρασμα.

## Άλλα έργα
Άλλα γνωστά έργα του είναι τα:
* *Christiani orbis concordia Panegyricus gratulatorius ad Carolum quintum*(*Πανηγυρικοί και εγκωμιαστικοί λόγοι του χριστιανικού κόσμου για τον [[Κάρολος Ε΄ της Γαλλίας|Κάρολο Ε΄]]*)
* *Commentarius de insula Rhodo and Militarium ordinum institutione*(*Σχολιασμός για το νησί της [[Ρόδος|Ρόδου]] και τις στρατιωτικές εγκαταστάσεις*). Αφορά την πολιορκία της Ρόδου από τους Οθωμανούς το 1522 και την ήττα των ιπποτών της Ρόδου.
* Έντυπη έκδοση του πίνακα του Κέβη (*Cebes*) 
*  Έντυπη έκδοση για τα Ιουστινιάνεια διατάγματα (*Aedificiae Iustiniania*)  του βυζαντινού ιστορικού Προκόπιου, καθώς και για τον σχολιασμό του Αγαθία του Σχολαστικού για τον Προκόπιο 

## Παραπομπές


## Εξωτερικοί σύνδεσμοι
*  Theodoricus Adamaeus - Deutsche Digitale Bibliothek
*  Theodor A. Svallemberg - Digitale Bibliothek, M&amp;uuml;nchener Digitalisierungszentrum

Κατηγορία:Γερμανοί φιλόλογοι
Κατηγορία:Γερμανοί ιστορικοί
PZL-126 Mrówka

Το **PZL-126 ''Mrówka*** είναι πολωνικό μονοκινητήριο [[αγροτικό αεροσκάφος]]. 

== Σχεδιασμός και ανάπτυξη ==
Το *Mrówka* είναι ένα χαμηλοπτέρυγο μονοπλάνο πολύ μικρών διαστάσεων, με κάθετο ουραίο σχήματος "Τ", κλειστό πιλοτήριο και τρίκυκλο σταθερό σύστημα προσγείωσης. Σημαντικό μέρος του σχεδιασμού έγινε από φοιτητές της σχολής που είναι προσκολλημένη στο εργοστάσιο της PZL στο Okęcie, υπό την επίβλεψη του Andrezj Słocinski, με το όλο πρότζεκτ να έχει αρχικά χαρακτήρα πλατφόρμας για την εισαγωγή σχεδιαστικών καινοτομιών. Η προκαταρκτική φάση του σχεδιασμού ολοκληρώθηκε το 1982, ενώ μέσα στο επόμενο έτος ολοκληρώθηκε ο λεπτομερής σχεδιασμός. Παρόλο που το αρχικό πλάνο προέβλεπε ότι το αεροσκάφος θα πραγματοποιούσε την παρθενική του πτήση εντός του 1985, αλλαγές στην διάταξη και τον εξοπλισμό του οδήγησαν σε καθυστερήσεις. Το πρωτότυπο βρέθηκε για πρώτη φορά στον αέρα στις 20 Απριλίου 1990. Μετά την ολοκλήρωση της αρχικής φάσης των σχεδιασμών αποφασίστηκε ο επανασχεδιασμός του και το πρωτότυπο μετασκευάστηκε σαν το PZL-126P και πραγματοποίησε την πρώτη του πτήση στις 20 Οκτωβρίου 2000.  Οι δοκιμές ξεκίνησαν το 2003 και μέχρι το 2005 συνεχίζονταν κανονικά.

== Παραπομπές ==
<references />

== Βιβλιογραφία ==

* [http://www.janes.com/articles/Janes-All-the-Worlds-Aircraft/Agrolot-PZL-126P-Mrowka-2001-Poland.html."Agrolot PZL-126P Mrowka 2001".] *Jane's All the World's Aircraft 2005 (extract)*. London: Jane's Information Group.  
* Postlethwaite, Alan. [http://www.flightglobal.com/pdfarchive/view/1989/1989%20-%201412.html "Poles back mini-ag aircraft".] *Flight International*, 20 May 1989, p.&nbsp;14. 
* Simpson, R. W. *Airlife's General Aviation*. Shrewsbury, UK: Airlife Publishing, 1995. 
* Taylor, John W. *Jane's All the World's Aircraft 1987–88.* London: Jane's Publishing, 1988. ISBN 0-7106-0867-5.
* Taylor, Michael J. H. *Jane's Encyclopedia of Aviation''. London: Studio Editions, 1989. ISBN 0-517-69186-8.

126
Κατηγορία:Αγροτικά αεροσκάφη
Προφήτης Ηλίας Αχαΐας

Με το όνομα **Προφήτης Ηλίας** υπάρχουν δύο οικισμοί στην Αχαΐα:

* ο Προφήτης Ηλίας Καλαβρύτων
* ο Προφήτης Ηλίας Σουλίου Αχαΐας

## Δείτε επίσης
* Άγιος Ηλίας Αιγίου
* Προφήτης Ηλίας Πάτρας

Κατηγορία:Αποσαφηνίσεις ελληνικών τοπωνυμίων
Ουάινα Κάπακ

thumb|right|200px|Επέκταση των Ίνκα 1438-1525
Ο **Ουάινα Καπάκ** (κέτσουα: *Wayna Qhapaq*, ισπανικά: *Huayna Cápac*) ήταν αυτοκράτορας των Ίνκα την περίοδο 1493 - 1525. Ήταν γιος του Τούπακ Ίνκα Γιουπάνκι. Ήταν ο τελευταίος αυτοκράτορας των Ίνκα που κατάφερε να επεκτείνει την αυτοκρατορία περισσότερο και οι κτήσεις των Ίνκα έφτασαν μέχρι το Εκουαδόρ. Πέθανε το 1525 μετά από πολύχρονη βασιλεία 32 ετών.Λίγα χρόνια αργότερα η Αυτοκρατορία των Ίνκα καταρρέει το 1532 και τελευταίος αυτοκράτορας ήταν ο Μάνκο Κάπακ Β'(1532-1537).

## Παραπομπές


Κατηγορία:Αυτοκράτορες των Ίνκας
Σχολή της Χίου

Η **Σχολή της Χίου** ήταν μαθηματική σχολή στην αρχαία Ελλάδα με ακμή από το 480 π.Χ έως το 450 π.Χ περίπου.

## Οι κύριοι εκπρόσωποι της Σχολής

Η Σχολή της Χίου ήταν μια μαθηματική σχολή που ιδρύθηκε στις αρχές του 5ου αιώνα και διαδέχθηκε τη Σχολή των Πυθαγορείων. Ο επιφανέστερος εκπρόσωπος της σχολής αυτής ήταν ο Ιπποκράτης ο Χίος (~470-400 π.Χ), που ήκμασε γύρω στο 440 π.Χ. Δάσκαλος του ήταν ο Οινοπίδης ο Χίος που ήταν μια γενιά μεγαλύτερος. Επίσης κατά πάσα πιθανότητα ο Αναξαγόρας (500-428 π.Χ) ήταν μέλος της Σχολής.

## Το μαθηματικό έργο της Σχολής
Για τη Σχολή της Χίου δεν έχουμε πληροφορίες αν η έδρα της ήταν στη Χίο ή οι εκπρόσωποί της καταγόταν από τη Χίο. Πάντως ήταν το βραχύ μεσοδιάστημα μεταξύ της Σχολής των Πυθαγορείων και της Σχολής των Αθηνών. Η Σχολή δύει και τα ίχνη της χάνονται λίγο μετά το μέσον του 5ου αιώνα κι ενώ λαμβάνει χώρα μια ακμάζουσα γεωμετρική παράδοση, όπου κεντρική θέση κατέχουν τα τρία περίφημα “άλυτα” προβλήματα της αρχαιότητας, ο Διπλασιασμός του κύβου ή Δήλιο πρόβλημα, η Τριχοτόμηση γωνίας και ο Τετραγωνισμός του κύκλου.

Ο Αναξαγόρας ασχολήθηκε με τη γεωμετρία και αναφέρεται σαν ο πρώτος που ασχολήθηκε με το πρόβλημα του τετραγωνισμού του κύκλου.

Ο Οινοπίδης σύμφωνα με τον Πρόκλο ασχολήθηκε με τα μαθηματικά και έλαβε δόξα από αυτά, επίσης, εισηγήθηκε την επιταγή του κανόνα και διαβήτη για τις γεωμετρικές κατασκευές.

Ο Ιπποκράτης αναφέρεται σαν ο πρώτος που ανήγαγε το πρόβλημα του διπλασιασμού του κύβου στο ισοδύναμό του, της παρεμβολής δύο μέσων αναλόγων μεταξύ δύο ευθυγράμμων τμημάτων α και β=2α, έτσι ώστε να ισχύουν οι συνεχείς αναλογίες α/x=x/y=y/2α. 
Επίσης ο Ιπποκράτης τετραγώνισε μηνίσκους, σύμφωνα με τον Σιμπλίκιο (4ος μ.Χ αιώνας), σε κείμενο που μας διασώζει.

Η ακμή της Σχολής της Χίου δεν είχε μεγάλη διάρκεια και το επιστημονικό κέντρο λίγο μετά το μέσον του 5ου π.Χ αιώνα μετατοπίστηκε στην Αθήνα.
Οι τρεις παραπάνω κύριοι εκπρόσωποι της Σχολής της Χίου εγκαταστάθηκαν στην Αθήνα και συνέχισαν το μαθηματικό τους έργο.

## Βιβλιογραφία
*Σωτήρης Χ. Γκουντουβάς, "Γεωμετρικές Διαδρομές", Αθήνα 2015
*Σωτήρης Χ. Γκουντουβάς, "Το νόημα της κατασκευής στην πορεία εξέλιξης της Γεωμετρίας", Διπλωματική Διατριβή, ΕΚΠΑ, Αθήνα 2009
*Πρόκλος ο Διάδοχος, "Σχόλια στο 1ο βιβλίο των Στοιχείων του Ευκλείδη", Λειψία 1897
*Thomas Heath, "Ιστορία των Ελληνικών Μαθηματικών", ΚΕΠΕΚ, Αθήνα 2001
*Β. L. Van der Waerden, "Η αφύπνιση της επιστήμης", ΠΕΚ, Ηράκλειο 2003

## Παραπομπές


Κατηγορία:Αρχαίοι Έλληνες μαθηματικοί
Aero L-59 Super Albatros

Το **Aero L-59 Super Albatros** τσέχικο μονοκινητήριο αεριωθούμενο εκπαιδευτικό αεροσκάφος το οποίο αναπτύχθηκε με βάση το προγενέστερο L-39 Albatros.

## Σχεδιασμός και ανάπτυξη
Το L-59 είχε συγκριτικά με το L-39 ενισχυμένη άτρακτο, επιμηκυμένο ρύγχος, δραστικά αναβαθμισμένο κόκπιτ, προηγμένα ηλεκτρονικά και ισχυρότερο κινητήρα turbofan. Όταν πραγματοποίησε την παρθενική του πτήση στις 30 Σεπτεμβρίου 1986, είχε την ονομασία L-39MS. Το 1992 η κατασκευάστρια πρότεινε στην Τσέχικη Πολεμική Αεροπορία την ανάπτυξη μονοθέσιας έκδοσης του αεροσκάφους, που θα μπορούσε να αναλάβει αποστολές εγγύς υποστήριξης. Το αεροσκάφος αυτό, που ονομάστηκε Aero L-159 Alca (Advanced Light Combat Aircraft), βρέθηκε για πρώτη φορά στον αέρα στις 2 Αυγούστου 1997. Μία διθέσια του χρησιμοποιείται σαν εκπαιδευτικό από την Αεροπορία της χώρας. Η κατασκευάστρια δεν παράγει πλέον τα L-59, τα περισσότερα εκ των οποίων εξήχθησαν στην Αίγυπτο και την Τυνησία 

## Επιχειρησιακή ιστορία
Τον Απρίλιο του 2014 L-59 της Πολεμικής Αεροπορίας της Τυνήσιας ανέλαβαν αποστολές αναγνώρισης και προσβολής ανταρτών στα πλαίσια ευρύτερης επιχείρησης του στρατού ενάντια στους αντάρτες στα όρη Chaambi.

## Εκδόσεις
; L-59
: Αρχική έκδοση παραγωγής. Κατασκευάστηκαν έξι αεροσκάφη για την Πολεμική Αεροπορία της Τσεχοσλοβακίας, εξ των οποίων τα τέσσερα πέρασαν αργότερα στην κατοχή της Τσέχικης Πολεμικής Αεροπορίας και τα δύο στην Πολεμική Αεροπορία της Σλοβακίας.
; L-59E
: Εξαγωγική έκδοση για την Αίγυπτο. Παραδόθηκαν 48 αεροσκάφη στα 1993-1994.
;L-59T
: Εξαγωγική έκδοση για την Τυνησία. Παραδόθηκαν δώδεκα αεροσκάφη στα 1995-1996.

## Χρήστες
; Αίγυπτος
* Αιγυπτιακή Πολεμική Αεροπορία.
; Τυνησία
* Πολεμική Αεροπορία της Τυνησίας. 

## Δείτε επίσης

### Αεροσκάφη που σχετίζονται με την ανάπτυξη του L-59
* Aero L-39 Albatros
* Aero L-159 Alca

### Παρόμοια αεροσκάφη
* BAe Hawk
* IAR 99 Şoim
* Mikoyan MiG-AT
* Soko G-4 Super Galeb
* Yakovlev Yak-130
* PZL I-22 Iryda

## Παραπομπές


## Βιβλιογραφία
* Lake, Jon. "Aero L-39 Albatross family: Variant Briefing". *World Air Power Journal*, Volume 43, Winter 2000. London:Aerospace Publishing. pp.&nbsp;116–131. ISBN 1-86184-055-1.
* Lambert, Mark (ed.). *Jane's All The World's Aircraft 1993–94*. Coulsdon, UK: Jane's Data Division, 1993. ISBN 0-7106-1066-1.

## Εξωτερικοί σύνδεσμοι
* 

L-59
Κατηγορία:Αεριωθούμενα στρατιωτικά αεροσκάφη
Κατηγορία:Εκπαιδευτικά αεροσκάφη
Rock Island

Το **Rock Island** είναι το 17ο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 21 Αυγούστου του 1989 μέσω της δισκογραφικής εταιρίας "Chrysalis Records". Στις 29 Σεπτεμβρίου 2006, η "EMI Music Distribution" κυκλοφόρησε τον δίσκο σε μορφή CD με τρία επιπλέον κομμάτια.

Οι κριτικές για το άλμπουμ υπήρξαν μέτριες, με το "Allmusic" να το βαθμολογεί με 3,5 / 5 αστέρια, το "Sputnik Music" με μέσο όρο βαθμολογιών 2,3 / 5 και το "ProgArchives" με 2,66 / 5.

Το άλμπουμ ανέβηκε στο βρετανικό Top-20 και βραβεύθηκε ως ασημένιο, με τις πωλήσεις του να ξεπερνούν τον αριθμό των 60.000 αντιτύπων., Παρ' όλα αυτά, δεν κατάφερε να μπει στο Top-50 του Billboard, φθάνοντας μέχρι το # 56, αν και στις περισσότερες ευρωπαϊκές χώρες σκαρφάλωσε στις υψηλές θέσεις των καταλόγων επιτυχιών.

Αυτός ήταν ο πρώτος δίσκος του συγκροτήματος που περιελάμβανε το ντράμερ Ντον Πέρι ως επίσημο μέλος της σύνθεσης των Jethro Tull.

## Λίστα Τραγουδιών

* Όλες οι συνθέσεις γράφτηκαν από τον Ίαν Άντερσον.

## Θέσεις τσαρτ

## Βραβεία
***Rock Island*** *(άλμπουμ)*
Ηνωμένο Βασίλειο (*BPI Certification*): Ασημένιος 

## Μέλη των Jethro Tull
Οι μουσικοί οι οποίοι ηχογράφησαν το "*Rock Island*" ήταν οι εξής:
* **[[Ίαν Άντερσον]]** - φωνητικά, φλάουτο, ακουστική κιθάρα, πλήκτρα, τύμπανα
* **[[Μάρτιν Μπαρ]]** - ηλεκτρική και ακουστική κιθάρα
* **Ντέιβ Πεγκ** - μπάσο, ακουστικό μπάσο, μαντολίνο
* **[[Ντον Πέρι]]** - τύμπανα

;*Γκεστ συμμετοχές*
* **Μάρτιν Άλκοκ** - πλήκτρα
* **Πήτερ-Τζον Βετές** - πλήκτρα

## Παραπομπές


## Πηγές
* Rock Island - Jethro Tull | Songs, Reviews, Credits, Awards | AllMusic
* Jethro Tull - Rock Island (album review) | Sputnikmusic
* JETHRO TULL Rock Island reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 1989
Μπράιαν Στέρνμπεργκ

Ο **Μπράιαν Στέρνμπεργκ** (*Brian Sternberg*, 21 Ιουνίου 1943 - 23 Μαΐου 2013) ήταν Αμερικανός επικοντιστής, κάτοχος παγκοσμίου ρεκόρ των ανδρών.

Στις 27 Απριλίου του 1963, στη Φιλαδέλφεια (Πενσυλβάνια), ο Μπράιαν Στέρνμπεργκ έγινε ο πρώτος άνθρωπος που ξεπέρασε τα 5 μέτρα. Ήταν τη χρονιά που εισήχθησαν τα πλαστικά κοντάρια και γρήγορα οι επιδόσεις εκτινάχθηκαν. Τον ίδιο χρόνο ο Στέρνμπεργκ ανέβασε το παγκόσμιο ρεκόρ στα 5.08 (7 Ιουνίου). Ωστόσο, λίγες εβδομάδες αργότερα, σε κάποιο άλμα τραυματίστηκε σοβαρά στην σπονδυλική στήλη κι έμεινε παράλυτος. Το 1996 υποβλήθηκε σε νέα εγχείρηση στη Γερμανία για να βελτιωθεί η ομιλία του.

Πέθανε, σε ηλικία 70 ετών, στις 23 Μαΐου του 2013.

## Παραπομπές


Κατηγορία:Επικοντιστές
Κατηγορία:Αμερικανοί αθλητές του στίβου